Document ID: 31999R1368

KOMMISSIONENS FORORDNING (EF) Nr. 1368/1999
af 25. juni 1999
om fastsættelse for produktionsåret 1998/99 af supplerende støtte for tomatkoncentrat og produkter forarbejdet på basis heraf
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2199/97(2), særlig artikel 4, stk. 9, og
ud fra følgende betragtninger:
(1) Ved Kommissionens forordning (EF) nr. 1518/98(3) er der for produktionsåret 1998/99 fastsat minimumspris og støttebeløb for produkter forarbejdet på basis af tomater;
(2) i artikel 4, stk. 10, i forordning (EF) nr. 2201/96 er det fastsat, at det produktionsstøttebeløb, der er fastsat for tomatkoncentrat og heraf afledte produkter, nedsættes med 5,37 % for at undgå en overskridelse af det maksimale udgiftsbeløb som følge af forhøjelsen af de franske og portugisiske kvoter for tomatkoncentrat; der udbetales eventuelt supplerende støtte for tomatkoncentrat og heraf afledte produkter efter produktionsåret, såfremt de forhøjede franske og portugisiske kvoter ikke er udnyttet fuldt ud;
(3) medlemsstaterne har i henhold til artikel 17, nr. 2, i Kommissionens forordning (EF) nr. 504/97(4), senest ændret ved forordning (EF) nr. 702/1999(5), indgivet meddelelse om mængden af forarbejdede tomater inden for kvoten og uden for kvoten; hvad Frankrig og Portugal angår, blev deres kvoter for koncentrater ikke udnyttet fuldt ud i produktionsåret 1998/99; følgelig skal der udbetales et tillægsbeløb til den støtte, der ved forordning (EF) nr. 1518/98 er fastsat for tomatkoncentrater og heraf afledte produkter, til de forarbejdningsvirksomheder, der i henhold til artikel 11, stk. 4, i forordning (EF) nr. 504/97 har ansøgt om støtte;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
1. For produktionsåret 1998/99 fastsættes den i artikel 4, stk. 10, andet afsnit, i forordning (EF) nr. 2201/96 omhandlede supplerende støtte for tomatkoncentrat, tomatsaft og tomatflager som anført i bilaget.
2. Det organ, der er omhandlet i artikel 11, stk. 1, i forordning (EF) nr. 504/97, udbetaler på basis af de støtteansøgninger, der er indgivet i henhold til nævnte artikel, det tillægsbeløb, der fastsættes ved nærværende forordning, til forarbejdningsvirksomhederne.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juni 1999.

Labels: 17
19
6